Document ID: 31975R1409

ΚΑΝΟΝΙΣΜΟΣ (ΕΟΚ) αριθ. 1409/75 ΤΗΣ ΕΠΙΤΡΟΠΗΣ της 30ής Μαΐου 1975 περί καθορισμού των διαδικασιών υπολογισμού ορισμένων νομισματικών εξισωτικών ποσών εισπραττομένων κατά την εξαγωγή προς τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών(1), όπως τροποποιήθηκε τελευταία από τον κανονισμό (ΕΟΚ) αριθ. 475/75(2), ιδίως δε το άρθρο 4α παράγραφος 1 τρίτο εδάφιο,
Εκτιμώντας:
ότι τα Κράτη μέλη δύνανται να αποφασίσουν τη μη πραγματοποίηση του συμψηφισμού που προβλέπεται στο άρθρο 4α παράγραφος 1 πρώτο εδάφιο περίπτωση β) του κανονισμού (ΕΟΚ) αρθ. 974/71- ότι η Ιταλική Δημοκρατία κάνει χρήση αυτής της ευχέρειας και συνεπώς απαιτείται να καθιερωθεί μία μέθοδος σφαιρική για τον προσδιορισμό του συνολικού ποσού των νομισματικών εξισωτικών ποσών τα οποία, δυνάμει των εν λόγω διατάξεων, θα έπρεπε να έχουν αφαιρεθεί από τις επιστροφές-
ότι, για τον προσδιορισμό αυτών των νομισματικών εξισωτικών ποσών που πρέπει να αφαιρεθούν από τις επιστροφές, είναι σκόπιμος ο υπολογισμός του συνόλου των εισπραττομένων για κάθε μήνα νομισματικών εξισωτικών ποσών και η κατανομή αυτού μεταξύ των τομέων βάσει μιας κλίμακος η οποία απεικονίζει τη σπουδαιότητα των εξαγωγών σε αξία του εν λόγω Κράτους μέλους προς τρίτες χώρες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ταμείου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το σύνολο των νομισματικών εξισωτικών ποσών που εισπράττονται από την Ιταλική Δημοκρατία κατά τις εξαγωγές προς τρίτες χώρες, κατά τη διάρκεια ενός μηνός, κατανέμεται μεταξύ των τομέων της κοινής οργανώσεως των αγορών δια της χρησιμοποιήσεως της ακολούθου κλίμακος κατανομής:
Σιτηρά 36,4% Γαλακτοκομικά προϊόντα 24,2% Χοιρινό κρέας 12,1% Οίνος 18,2% Γεωργικά προϊόντα μεταποιημένα σε εμπορεύματα μη περιλαμβανόμενα στο παράρτημα II της συνθήκης ΕΟΚ 9,1%
2. Τα ποσά που καθορίζονται σύμφωνα με την παράγραφο 1 πρέπει να αφαιρούνται από τις επιστροφές μέχρι του ποσού των επιστροφών εξαγωγής προς τις τρίτες χώρες που πράγματι κατεβλήθησαν κατά τη διάρκεια του ιδίου μηνός για κάθε τομέα.
3. Σε περίπτωση κατά την οποία, για ένα ή περισσότερους τομείς της κοινής οργανώσεως των αγορών, τα νομισματικά εξισωτικά ποσά κατά την εξαγωγή προς τις τρίτες χώρες δεν εφαρμόσθηκαν επί χρονικό διάστημα πέραν των 20 ημερών κατά τη διάρκεια ενός ορισμένου μηνός, η κατανομή η αναφερομένη στην παράγραφο 1 πραγματοποιείται μεταξύ των άλλων τομέων που αναφέρονται στην παράγραφο 1, ανάλογα προς το σχετικό μέρος τους.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Είναι εφαρμόσιμος από της 1ης Ιανουαρίου 1974.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Μαΐου 1975.

Labels: 3
18
6